Ilhom Mahkamov. Ilhom Rustamovich Mahkamov (1979-yil, Toshkent, Oʻzbekiston SSR, SSSR) — oʻzbek davlat arbobi, 2021-yil 22-fevraldan boshlab, Oʻzbekiston Respublikasi transport vaziri. Biografiyasi. Ilhom Mahkamov 1979-yilda Toshkent shahrida tugʻilgan. Toshkent avtomobil institutida iqtisod, muhandislik va marketing boʻyicha bakalavr va magistr darajalariga ega. Oʻzbekiston Respublikasi Prezidenti huzuridagi Davlat va jamiyat qurilishi akademiyasida bozor iqtisodiyoti asoslari va tamoyillari yoʻnalishida tahsil oldi. Ilxom Mahkamov oʻz mehnat faoliyatini Toshkent shahar hokimligi yerdan foydalanish boshqarmasining buxgalteriya boʻlimida bosh mutaxassis sifatida boshlagan, soʻngra boʻlim boshligʻi boʻlib ishlagan. Keyingi yillarda „Suvsoz“ DUKda bosh texnolog oʻrinbosaridan menejergacha bir qator rahbar lavozimlarida ishlagan. Shu bilan birga, Toshkent viloyat uy-joy kommunal xoʻjaligi uyushmasi bosh direktori, „Oʻzkommunxizmat“ agentligi bosh direktori, uy-joy kommunal xoʻjaligi, transport, kapital qurilish va qurilish sanoatining Axborot-tahlil departamenti boshligʻi lavozimlarida ishlagan. Oʻzbekiston Respublikasi Vazirlar Mahkamasi . 2019-yilda Oʻzbekiston Respublikasi transport vazirining birinchi oʻrinbosari, 2020-yil yanvarida esa lavozimidan ozod qilindi va transport vazirining birinchi oʻrinbosari vazifasini bajaruvchi etib tayinlandi. 2020-yil 30-oktyabrda Oʻzbekiston Vazirlar Mahkamasining qarori bilan u Oʻzbekiston transport vaziri vazifasini bajaruvchisi boʻladi. 2021-yil 22-fevralda Oʻzbekiston Prezidenti Shavkat Mirziyoyev Ilhom Mahkamovni Oʻzbekiston transport vaziri etib tayinlash toʻgʻrisidagi farmonni imzoladi. 2021-yil 23-fevralda „Oʻzbekiston havo yoʻllari“ ga rahbar boʻldi.